ΚΑΝΟΝΙΣΜΟΣ (ΕΚ) αριθ. 1850/94 ΤΗΣ ΕΠΙΤΡΟΠΗΣ της 27ης Ιουλίου 1994 για την τροποποίηση του κανονισμού (ΕΚ) αριθ. 1389/94 περί λεπτομερειών για την περίοδο από 1ης Ιουλίου 1994 έως 30 Ιουνίου 1995, των κανόνων για την εφαρμογή στον τομέα του νωπού, διατηρημένου σε απλή ψύξη ή κατεψυγμένου βοείου κρέατος του καθεστώτος που προβλέπεται στις προσωρινές συμφωνίες μεταξύ της Κοινότητας, αφενός, και της Βουλγαρίας και της Ρουμανίας, αφετέρου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3641/93 του Συμβουλίου της 20ής Δεκεμβρίου 1993 σχετικά με ορισμένες λεπτομέρειες εφαρμογής της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου (1), και ιδίως το άρθρο 1,

τον κανονισμό (ΕΚ) αριθ. 3642/93 του Συμβουλίου της 20ής Δεκεμβρίου 1993 σχετικά με ορισμένες λεπτομέρειες εφαρμογής της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ρουμανίας, αφετέρου (2), και ιδίως το άρθρο 1,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 για την κοινή οργάνωση των αγορών στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΚ) αριθ. 1096/94 (4),

Εκτιμώντας:

ότι ο κανονισμός (ΕΚ) αριθ. 1389/94 της Επιτροπής (5) καθορίζει τους λεπτομερείς κανόνες για τις εισαγωγές νωπού, διατηρημένου σε απλή ψύξη ή κατεψυγμένου βοείου κρέατος με την προσωρινή συμφωνία που συνήφθη μεταξύ της Βουλγαρίας και της Ρουμανίας-

ότι η Κοινότητα έχει συνάψει συμφωνίες με τη μορφή ανταλλαγής επιστολών με τη Βουλγαρία και τη Ρουμανία στις 30 Ιουνίου 1994 (6) για την τροποποίηση της προσωρινής συμφωνίας με αυτές τις χώρες και για την πρόβλεψη ορισμένων αντισταθμιστικών μέτρων-

ότι τα μέτρα που απαιτούνται προκειμένου να αντισταθμιστεί η Ρουμανία για την καθυστερημένη εφαρμογή μερικών γεωργικών παραχωρήσεων που καθορίστηκαν στην προσωρινή συμφωνία, και η Βουλγαρία για την καθυστερημένη έναρξη ισχύος της προσωρινής συμφωνίας-

ότι στην πρώτη και δεύτερη υποπερίπτωση του άρθρου 1 παράγραφος 1 του κανονισμού (ΕΚ) αριθ. 1389/94 καθορίζονται οι ποσότητες βοείου κρέατος που είναι διαθέσιμες για τη Βουλγαρία και τη Ρουμανία και συνεπώς πρέπει να τροποποιηθεί η διάταξη αυτή-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η πρώτη και η δεύτερη υποπερίπτωση του άρθρου 1 παράγραφος 1 του κανονισμού (ΕΚ) αριθ. 1389/94 αντικαθίστανται από τις ακόλουθες:

- 187,2 τόνοι κρέατος που κατάγεται από τη Βουλγαρία,

- 1 390,0 τόνοι κρέατος που κατάγεται από τη Ρουμανία.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται απότην 1η Ιουλίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιουλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 333 της 31. 12. 1993, σ. 16.

(2) ΕΕ αριθ. L 333 της 31. 12. 1993, σ. 17.

(3) ΕΕ αριθ. L 148 της 28. 6. 1968, σ. 24.

(4) ΕΕ αριθ. L 121 της 12. 5. 1994, σ. 9.

(5) ΕΕ αριθ. L 152 της 18. 6. 1994, σ. 16.

(6) Δεν έχει ακόμη δημοσιευθεί στην Επίσημη Εφημερίδα.